**Müügitingimused**

E-poe <https://www.montessoriharidus.ee/e-pood> omanik on MTÜ Edendades Montessori Haridust (reg.kood 80600990)

**1.** **Üldsätted**

1.1. Müügitingimused kehtivad MTÜ Edendades Montessori Haridust (edaspidi EMH) e-poest ostja (edaspidi Tellija) ning EMH-i e-poe (edaspidi E-pood) vahel. Tingimused kehtivad E-poes asuvate toodete tellimisel tekkivate õigussuhete kohta.

1.2. Tellija ja EMH-i vahelisi suhteid reguleerivad lisaks Eesti Vabariigis kehtivad õigusnormid ning EMH-i klientide isikuandmete töötlemise kord (privaatsustingimused).

1.3. Käesolevate müügitingimuste, privaatsustingimuste ning kehtivate E-poe toodete hinnakirjaga on võimalik tutvuda EMH-i kodulehel.

1.4. Küsimuste tekkimisel pöörduda EMH-i poole (pood@montessoriharidus.ee)

**2.** **Toodete tellimise kord ja hind**

2.1. Teave toote kohta on esitatud E-poes vahetult kauba juures.

2.2. Tellija valib soovitud toote(d), määrab koguse, lisab toote(d) ostukorvi.

2.3. Ostukorvis tuleb täita tärniga tähistatud kohustuslikud andmeväljad, lisada soovitud pakiautomaadi nimi ja maksekaardi info.

2.4. Enne tellimuse lõplikku kinnitamist on Tellijal võimalik tellimus üle vaadata ning seda muuta.

2.5. Tellimuse lõplikuks vormistamiseks on vajalik müügi- ning privaatsustingimustega nõustumine.

2.6. E-poes müüdavate toodete hinnad on märgitud toodete juurde, hinnad on eurodes ning ei sisalda käibemaksu, kuna EMH ei ole käibemaksukohustuslane.

2.7. Tellitud toodete hinnale lisandub toodete kohaletoimetamise tasu vastavalt Tellija poolt valitud kohaletoimetamise viisile.

2.8. EMH on isikuandmete vastutav töötleja. Tellija poolt kinnitatud tellimuse eest tasutakse E-poes volitatud isikuandmete töötlejate Maksekeskus AS ja Stripe makseplatvormide vahendusel, kellele edastatakse maksete teostamiseks vajalikud isikuandmed.

2.9. Tellija ja EMH-i vaheline leping loetakse sõlmituks pärast seda kui Tellija on tellimuse kinnitanud ja EMH on edastanud Tellijale tellimuse kinnituse. Tellimus jõustub EMH-i poolt Tellijale toodete edastamisega transpordiettevõttele (DPD). Digitaalne toode loetakse edastatuks kui E-pood on sellise digitaalse sisu, mida ei toimetata kätte füüsilisel andmekandjal, edastamist alustanud.

**3. Toodete kohaletoimetamine**

3.1. Tellitud digitaalsed tooted saadetakse Tellija e-posti aadressile.

3.2. Tellitud füüsilised tooted toimetab EMH Tellijale transpordiettevõtte (DPD) vahendusel Tellija poolt valitud pakiautomaati.

3.2.1 Juhul kui soovitud pakiautomaat on jäetud märkimata, valib EMH lähima (DPD) pakiautomaadi, võttes aluseks Tellija poolt kohustuslikul andmeväljal sisestatud aadressi.

3.3. Kohaletoimetamise hinnad Eestis:

3.3.1. DPD pakiautomaat 2,70 €

3.3.2. Kohaletoimetamise hind väljaspool Eestit: Kirjutada oma soovist pood@montessoriharidus.ee. Täpsustame transpordi võimalikkuse ja hinna enne tellimuse esitamist.

**4. Toodete kohaletoimetamise aeg**

*4.1.* Füüsilised tooted edastab EMH transpordiettevõttele 2-3 päeva jooksul. Edasine kohaletoimetamise aeg Tellijani sõltub teenusepakkuja tarneaegadest. Juhul kui kohaletoimetamisel esineb EMH-ipoolseid viivitusi, võetakse Tellijaga esimesel võimalusel ühendust.

4.2. Digitaalsed tooted jõuavad Tellija e-posti aadressile automaatselt (üldjuhul 12 tunni jooksul).

**5. Tellimusest taganemine/Toote tagastamine**

5.1. Tellija taganemisõigust ei kohaldata digitaalsetele toodetele, mida ei toimetata kätte füüsilisel kujul.

5.2. Tellijal on õigus toodete tellimusest põhjust avaldamata taganeda toodete kättesaamisele järgneva 14 kalendripäeva jooksul.

5.3. Tellimuse tühistamiseks tuleb Tellijal võtta EMH-iga ühendust e-kirja teel pood@montessoriharidus.ee.

5.4. Juhul kui Tellija taganeb tellimusest, siis kohustub Tellija tagastama kasutamata, kahjustamata ning terviklikud tooted viivitamata, kuid mitte hiljem kui 14 kalendripäeva jooksul taganemise soovi esitamisest.

5.5. Tellija peab tagastama tooted teenusepakkuja pakiautomaadi (DPD) vahendusel ning kannab toodete tagastamise kulud.

5.6. EMH tagastab Tellijale kogu tellimuse maksumuse, sh tellimuse postikulu.

5.7. EMH tagastab raha hiljemalt 14 kalendripäeva jooksul alates taganemisteate saamisest, kuid mitte varem kui 3 tööpäeva jooksul Tellija poolt tagastatud toodete kättesaamisest.

5.8. EMH tagastab Tellijale ka tagstamiskulud täies ulatuses juhul kui taganemise põhjuseks on puudustega või vale toode.

5.9. Juhul, kui Tellija poolt tagastatud toode on kasutatud, siis on EMH-il õigus nõuda kahju hüvitamist toote müügihinna ulatuses. Nimetatud summa arvatakse maha Tellijale tagastatavast summast.

**6. Tellija õigused**

6.1. Tellijal on õigus tellida tooteid E-poest EMH-i poolt sätestatud hinnaga ja fikseeritud tingimustel.

6.2. Tellijal on õigus pöörduda pretensioonide lahendamiseks E-poe poole (pood@montessoriharidus.ee).

6.3. Puuduse esinemise korral asendatakse toode sama tootega, välja arvatud juhul kui vastavat toodet ei ole enam müügil. Kui vastavat toodet ei ole enam müügil, siis tagastatakse Tellijale toote maksumus.

6.4. Tellijal on õigus toote lepingutingimustele mittevastavuse korral tugineda seaduses sätestatud õiguskaitsevahenditele.

**7. Tellija kohustused**

7.1. Tellimuse vormistamisel on Tellija kohustatud esitama tellimuse teostamiseks vajalikud andmed: ees- ja perekonnanimi,  kontakttelefon, aadress, e-posti aadress, maksekaardi andmed.

7.2. Tellimuse vormistamisel kinnitab Tellija, et on nõus käesolevates üldistes müügitingimustes sätestatud tingimustega ning kohustub neid täitma.

**8. EMH-i õigused**

8.1. EMH-il on õigus ette teatamata muuta käesolevaid müügitingimusi, avaldades uued kehtivad tingimused kodulehel.

8.2. EMH-il on õigus igal ajal ette teatamata muuta E-poe hinnakirja, avaldades uue hinnakirja tellimiskeskkonnas. Tehingule rakendatakse tehingu toimumise hetkel kehtivaid tingimusi ja hindu.

8.3. EMH-il on õigus tellimuse aktsepteerimisest või täitmisest loobuda, näiteks juhul kui hinnakirjas on avaldatud ekslikult vale hind.

**9. EMH-i kohustused**

9.1. EMH kohustub Tellijani toimetama korrektse(d) ja tervikliku(d) toote(d) ning vastu võtma ja dokumenteerima kõik Tellija pretensioonid.

9.2. EMH kohustub vastama Tellija pretensioonile 15 päeva jooksul kirjalikult või kirjalikku taasesitamist võimaldavas vormis.

9.3. EMH kohustub välja vahetama toodete praakeksemplarid.

9.4. Kõik pooltevahelised vaidlused lahendatakse läbirääkimiste teel. Kui kokkuleppele ei jõuta ja Tellija soovib jätkata kaebuse esitamisega, siis on Tellijal õigus pöörduda Tarbijakaitse ja Tehnilise Järelevalve Ameti poole.